CELEX: 31996R2491
Language: sk
Date: 1996-12-23 00:00:00
Title: Nariadenie Komisie (ES) č. 2491/96 z 23. decembra 1996, ktorým sa mení a dopĺňa nariadenie (EHS) č. 2658/87 o colnej tarife a štatistickej nomenklatúre a o Spoločnom colnom sadzobníku

Dôležité právne oznámenie

|

31996R2491

Úradný vestník L 338 , 28/12/1996 S. 0014 - 0015

		Nariadenie Komisie (ES) č. 2491/96z 23. decembra 1996,ktorým sa mení a dopĺňa nariadenie (EHS) č. 2658/87 o colnej tarife a štatistickej nomenklatúre a o Spoločnom colnom sadzobníkuKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (EHS) č. 2658/87 z 23. júla 1987 o colnej tarife a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením Komisie (ES) č. 1734/96 [2], najmä na jeho článok 9,keďže nariadenie Komisie (ES) č. 2564/95 [3] ustanovuje opatrenia týkajúce sa zatrieďovania výrobkov do kombinovanej nomenklatúry vrátane mechaniky CD-ROM a systému počítačovej reprodukcie zvuku a obrazu ("multimédiá");keďže podľa nariadenia Komisie (ES) č. 3009/95 z 22. decembra 1995, ktorým sa mení a dopĺňa príloha I k nariadeniu Rady (EHS) č. 2658/87 [4], nadobudli 1. januára 1996 účinnosť zmeny v nomenklatúre harmonizovaného systému vzhľadom na odporúčanie Rady pre colnú spoluprácu zo 6. júla 1993; keďže zmeny vykonané v nomenklatúre harmonizovaného systému obsahujú v kapitole 84 zavedenie novej poznámky 5 (D), potenciálne ovplyvňujúcej zatriedenie niektorých výrobkov, ktoré by mohli slúžiť ako pamäťové jednotky strojov na automatické spracovanie dát, pretože vykonávajú jednu alebo niekoľko rôznych funkcií súčasne;keďže pri uplatnení poznámky kapitoly 5 (E) bude pravdepodobne ťažké odlíšiť kompaktný disk, určený na iný osobitný účel než spracovanie dát od diskov určených ako CD-ROM, zvukové CD a fotografické CD, ktoré sú vzhľadom na poznámku 5 (D) aj tak pamäťovými jednotkami;keďže v záujme jednotného uplatňovania kombinovanej nomenklatúry treba vyjasniť rozsah pojmu "optické diskové pamäťové jednotky"; keďže by sa preto mala do kapitoly 84 vložiť doplňujúca poznámka kombinovanej nomenklatúry; keďže by sa podľa toho malo zmeniť a doplniť nariadenie (EHS) č. 2658/87;keďže sa toto nariadenie vzťahuje na výrobky uvedené v položkách 2 a 3 tabuľky, pripojenej k nariadeniu (ES) č. 2564/95;keďže opatrenia ustanovené v tomto nariadení sú v súlade so stanoviskom Sekcie colnej a štatistickej nomenklatúry Výboru pre Colný kódex,PRIJALA TOTO NARIADENIE:Článok 1Do kapitoly 84 kombinovanej nomenklatúry pripojenej k nariadeniu (EHS) č. 2658/87 sa vkladá táto doplňujúca poznámka:"2. Podpoložka 84717051 sa uplatňuje aj na mechaniky CD-ROM, ktoré sú pamäťovými jednotkami strojov na automatické spracovanie dát a pozostávajú z pohonných jednotiek určených na opakovaný vstup signálov z nosičov CD-ROM, zvukových CD a obrazových CD a sú vybavené konektorom na slúchadlá a tlačidlom na reguláciu intenzity alebo tlačidlovým vypínačom."Článok 2Zrušujú sa body 2 a 3 tabuľky pripojenej k nariadeniu (ES) č. 2564/95.Článok 3Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev.Bude sa uplatňovať od 1. januára 1997.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 23. decembra 1996Za KomisiuMario Montičlen Komisie[1] Ú. v. ES L 256, 7.9.1987, s. 1.[2] Ú. v. ES L 238, 19.9.1996, s. 1.[3] Ú. v. ES L 262, 1.11.1995, s. 25.[4] Ú. v. ES L 319, 30.12.1995, s. 1.--------------------------------------------------